Alaksandar Milinkievič - Vikipeedia, vaba entsüklopeedia

# Alaksandar Milinkievič

###

Alaksandar Milinkievič, Varssavis 5. juulil 2006

Alaksandar Milinkievič (Аляксандар Мілінкевіч, sündis 25. juulil 1947 Hrodnas) on Valgevene poliitik.

Noorena mängis ta korvpalli, tulles 1968 ja 1969 Valgevene meistriks. 1996–1997 oli ta Valgevene paljukordse meistri korvpalliklubi Grodno 93 president.

Ta lõpetas 1969 Hrodna pedagoogilise instituudi füüsika-matemaatikateaduskonna ja töötas samas linnas kooliõpetajana. 1976. aastal kaitses ta vätekirja laserite alal, seejärel töötas õppejõuna Hrodna pedagoogilises instituudis. 1978–2000 oli ta Hrodna ülikooli füüsikateaduskonna dotsent, 1980–1984 töötas kateedrijuhatajana Alžeeria Sétifi ülikoolis.

Ta on avaldanud teadustöid kvantelektroonika ja lasertehnika alal.

1990–1996 kureeris ta Hrodna linnavalitsuses haridust, kultuuri, tervishoidu, noorsooasjade, sporti, meediat, religiooni, välissuhtlust ja ajaloolise pärandi valdkonda.

1996. aastast oli ta Hrodna ühiskondliku ühenduse "Raekoda" juht. Võimud likvideerisid "Raekoja" 2003. aastal.

Ta on Rahvusvahelise Ajakirjanike Föderatsiooni liige.

Alaksandar Milinkievič oli Valgevene ühendatud opositsiooni presidendikandidaat 2006. aasta 19. märtsi valimistel.

Aprillis 2006 mõisteti talle 15 päeva aresti sanktisoneerimata meeleavalduse korraldamise eest.

Oktoobris 2006 pälvis ta Euroopa Liidu Sahharovi inimõiguste auhinna (50 000 eurot).

## [redigeeri] Välislink

- Alaksandar Milinkieviči koduleht (valgevene, vene, inglise ja prantsuse keeles)

Välja otsitud andmebaasist "http://et.wikipedia.org../../../a/l/a/Alaksandar_Milinkievi%C4%8D_512d.html"

Kategooriad: Valgevene poliitikud | Sündinud 1947

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Bahasa Indonesia
- Беларуская
- Česky
- Deutsch
- English
- עברית
- Nederlands
- Norsk (nynorsk)
- Polski
- Русский
- Suomi
- Svenska
- Українська